אדי רדמיין

אדוארד ג'ון דייוויד "אדי" רדמיין (באנגלית: Edward John David "Eddie" Redmayne; נולד ב-6 בינואר 1982) הוא שחקן קולנוע ותיאטרון אנגלי, זוכה פרס אוסקר, פרס גלובוס הזהב, פרס גילדת שחקני המסך, ופרס טוני.
זכה להכרה בתור שחקן קולנוע בסרטים "השבוע שלי עם מרילין", "אליזבת: תור הזהב", "בת בולין האחרת" ו"התאוריה של הכול" בתפקיד סטיבן הוקינג, שעליו זכה בפרס אוסקר לשחקן הטוב ביותר, פרס גלובוס הזהב, פרס גילדת שחקני המסך ופרס באפט"א.

 ביוגרפיה 
רדמיין נולד וגדל בסיטי של וסטמינסטר, בלונדון שבאנגליה. הוא למד באיטון קולג' ובטריניטי קולג' שבאוניברסיטת קיימברידג'. למרות היותו עיוור צבעים הוא כתב חיבור מדעי בקולג' על הצבע הכחול של איב קליין.

 קריירה
כשחקן
הופעת הבכורה שלו כשחקן הייתה בשנת 2006 בסרט האימה האוסטרלי "נפשות תאומות", לצדה של טוני קולט, ובתפקיד קטן בסרטו של רוברט דה נירו "שומר המדינה".

לאחר מיכן שיחק בדרמות התקופתיות, "אליזבת: תור הזהב", בתפקיד משני כפושע אנטוני בבינגטון שבכוונתו לרצוח את המלכה אליזבת הראשונה (קייט בלאנשט) יחד עם קושרים נוספים, ו"בת בולין האחרת" בתור ויליאם סטנפורד, בעלה של מרי בוליין (סקרלט ג'והנסון). ב-2008 שיחק לצדה של ג'מה ארטרטון במיני-סדרת הדרמה המבוססת על הרומן "טס לבית דרברוויל" בתפקיד אנג'ל קלייר.

ב-2010 זכה רדמיין בפרס טוני על הופעתו הראשונה בברודוויי במחזה "Red", בו שיחק בתפקיד קן עוזרו של הצייר מארק רותקו (אלפרד מולינה).

לזכייה המרשימה הוסיף באותה השנה גם תפקיד ראשי בסרט האימה התקופתי "המוות שחור" בתור נזיר צעיר בשם אוסמונד, היוצא לחפש אחר אהובתו, אבריל (קימברלי ניקסון) ביער בתקופת המוות השחור ועד לזוועות המגפה ולמעשים הנעשים בחסות הדת הנוצרית. באותה שנה שיחק בדרמה היסטורית נוספת מאותה תקופה כאשר גילם את ג'ק ג'קסון, אמן השואף לקחת חלק בבנייתה של כנסייה מפוארת תוך כדי שהוא מגן על אהובתו, אליינה (היילי אטוול), גם כן בתפקיד ראשי.

ב-2011 הועמד רדמיין לפרס באפט"א בקטגוריית השחקן המבטיח ביותר הודות להופעתו בדרמה "השבוע שלי עם מרלין", בה שיחק בתור הקולנוען הבריטי קולין קלארק המתאהב בכוכבת הקולנוע מרילין מונרו (מישל ויליאמס).

ב-2012 שיחק את מריוס פונמרסי בסרט "עלובי החיים"

ב-2014 הופיע בתפקיד הראשי בגילום דמותו של סטיבן הוקינג בסרט "התאוריה של הכול". על תפקידו זה זכה בפרס גלובוס הזהב ופרס באפט"א לקולנוע בקטגוריית השחקן הראשי הטוב ביותר, בפרס גילדת שחקני המסך ובפרס האוסקר לשחקן הטוב ביותר.

ב-2015 דיבב את ראיין בסרט "תומס הקטר וחברים: אגדת האוצר האבוד". בנוסף באותה שנה, הוא שיחק לצד מילה קוניס וצ'נינג טייטום בסרט "עלייתה של ג'ופיטר".

ב-2015 הופיע בתפקיד הראשי בגילום דמותה של לילי בסרט עטור הפרסים "הנערה הדנית". על תפקידו בסרט זה נבחר רדמיין למועמד לפרס אוסקר לשחקן הטוב ביותר. באותה שנה שיחק בסרט הפנטזיה "חיות הפלא והיכן למצוא אותן", הסרט הוא ספין אוף לסדרת סרטי "הארי פוטר". בסרט הוא משחק לצד קולין פארל, עזרא מילר, דן פוגלר וסמנתה מורטון. ב-2018 יצא סרט ההמשך חיות הפלא: הפשעים של גרינדלוולד שגם בו שיחק.

הוענק לו תואר קצין מסדר האימפריה הבריטית (OBE) על תרומתו לתחום הדרמה.

 כדוגמן 
מלבד קריירת משחק מצליחה, מדגמן רדמיין עבור בית האופנה הבריטי "ברברי".

משפחתו
מדצמבר 2014 הוא נשוי להאנה בגשו, מנהלת יחסי ציבור בתעשיית הפיננסים. ב-19 ביוני 2016 נולדה בתם הראשונה, איריס מיי, וב-2018 נולד בנם השני, לוק ריצ'רד.

פילמוגרפיה
קולנוע
 שנה  סרט  תפקיד  הערות 2006  נפשות תאומות אלכס פורבס  שומר המדינה  אדוארד וילסון 2007 אליזבת: תור הזהב אנתוני בבינגטון חסד אכזרי אנתוני בייקלנד  2008  בת בולין האחרת סר ויליאם סטפורד ממחטה צהובה גורדי 2009 בוקר כחול בהיר קוורטי דוליטל  Glorious 39 ראלף קיז  2010  המוות שחור אוסמונד  2011  נערה כפרית אדי קרייזר  השבוע שלי עם מרילין  קולין קלארק 2012  עלובי החיים  מריוס פונמרסי  2014  התאוריה של הכול  סטיבן הוקינג  2015  עלייתה של ג'ופיטר  באלם אברסאקס  הנערה הדנית איינאר וגנר/לילי אלבה תומס הקטר וחברים: אגדת האוצר האבוד ראיין  דיבוב 2016  חיות הפלא והיכן למצוא אותן  ניוט סלמנדרה  2018  הקדמונים  דאג  דיבוב חיות הפלא: הפשעים של גרינדלוולד  ניוט סלמנדרה  2019  השמיים הם הגבול  ג'יימס גליישר2020  משפט השבעה משיקגו  טום היידן  2022  חיות הפלא: הסודות של דמבלדור  ניוט סלמנדרה האחות הטובהצ'ארלס קאלןTBAPanic Carefully

טלוויזיה
שנה  סדרה  תפקיד  הערות 1998  Animal Ark ג'ון הארדי  פרק: "Bunnies in the Bathroom" 2003  Doctors רוב האנטלי  פרק: "Crescendo" 2005  אליזבת הראשונה  הרוזן מסאות'המפטון  פרק: "Southampton" 2008  טס לבית דרברוויל  אנג'ל קלייר  4 פרקים 2010  עמודי תבל  ג'ק ג'קסון  8 פרקים 2012  ציפור שיר סטפן ווריספורד  2 פרקים2024התן"התן"תפקיד ראשי; 10 פרקים

הופעות בתיאטרון
 שנה  מחזה  תפקיד  הערות 2002  הלילה השנים עשר  ויולה  תיאטרון הגלוב 2003  Master Harold"...and the Boys"  מאסטר הרולד  Everyman Theatre 2004  העז, או מי זו סילביה?  בילי  Almeida Theatre 2004  הקובה  פולידורוס Donmar Warehouse 2007  Now or Later  ג'ון ג'וניור  תיאטרון רויאל קורט 2009-10  Red  קן  Donmar WarehouseJohn Golden Theatre 2011-12  ריצ'רד השני  המלך ריצ'רד השני  דונמאר ורהאוס2021קברטהמנחהPalace Theatre, London

פרסים ומועמדויות
שנהפרסקטגוריהפרויקטתוצאהמקור2005פרס אוליבייהההופעה הטובה ביותר בתפקיד משנההעז, או מי זאת סילביה?2010פרס אוליבייההשחקן הטוב ביותר בתפקיד משנהRedפרס טוניההופעה הטובה ביותר של שחקן משנה במחזה2012פרס באפט"א לקולנועפרס הכוכב העולהפרס סטלייטשחקן המשנה הטוב ביותרעלובי החייםהאנסמבל הטוב ביותר - סרט קולנוע2013פרס איגוד מבקרי הקולנוע האמריקאיאנסמבל המשחק הטוב ביותרפרס גילדת שחקני המסךהביצוע הטוב ביותר של צוות שחקנים בסרט קולנועפרס הסרטים של MTVהופעה פורצת דרךפרס בחירת הנוערשחקן קולנוע נבחר: רומנטיקהסרט נבחר: פריצה2015פרס גלובוס הזהבהשחקן הטוב ביותר בסרט קולנוע - דרמההתאוריה של הכולפרס איגוד מבקרי הקולנוע האמריקאיהשחקן הטוב ביותרפרס גילדת שחקני המסךההופעה הטובה ביותר של שחקן בתפקיד ראשיהביצוע הטוב ביותר של צוות שחקנים בסרט קולנועפרס האקדמיה האוסטרלית לאמנויות הקולנוע והטלוויזיה הבינלאומייםהשחקן הטוב ביותרפרס באפט"א לקולנועהשחקן הטוב ביותר בתפקיד ראשיפרס סטלייטהשחקן הטוב ביותרפרס אוסקרהשחקן הטוב ביותרפרס אמפיירהשחקן הטוב ביותרפרס הסרטים של MTVהשינוי הטוב ביותר על המסךפרס בחירת הנוערשחקן קולנוע נבחר: דרמה2016פרס גלובוס הזהבהשחקן הטוב ביותר בסרט קולנוע - דרמההנערה הדניתפרס איגוד מבקרי הקולנוע האמריקאיהשחקן הטוב ביותרפרס האקדמיה האוסטרלית לאמנויות הקולנוע והטלוויזיה הבינלאומייםהשחקן הטוב ביותרפרס גילדת שחקני המסךההופעה הטובה ביותר של שחקן בתפקיד ראשיפרס באפט"א לקולנועהשחקן הטוב ביותר בתפקיד ראשיפרס סטלייטהשחקן הטוב ביותרפרס אוסקרהשחקן הטוב ביותר2017פרס אמפיירהשחקן הטוב ביותרחיות הפלא והיכן למצוא אותןפרס בחירת הנוערשחקן קולנוע נבחר – פנטזיה2019פרס אנניהדיבוב הטוב ביותר בסרט אנימציההקדמונים2021פרס איגוד מבקרי הקולנוע האמריקאיאנסמבל המשחק הטוב ביותרמשפט השבעה משיקגופרס גילדת שחקני המסךהביצוע הטוב ביותר של צוות שחקנים בסרט קולנוע2022פרס אוליבייההשחקן הטוב ביותר במחזמרקברט2023פרס גלובוס הזהבשחקן המשנה הטוב ביותר בסרט קולנועהאחות הטובהפרס באפט"א לקולנועהשחקן הטוב ביותר בתפקיד משנהפרס גילדת שחקני המסךההופעה הטובה ביותר של שחקן בתפקיד משנהפרס סטלייטהשחקן הטוב ביותר בתפקיד משנה2024פרס טוניההופעה הטובה ביותר של שחקן ראשי במחזמרקברט2025פרס גלובוס הזהבהשחקן הטוב ביותר בסדרת דרמההתן

קישורים חיצוניים






הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:זוכי אוסקר: השחקן הטוב
קטגוריה:זוכי פרס גלובוס הזהב: קולנוע: שחקן ראשי בדרמה
קטגוריה:זוכי פרס גילדת שחקני המסך - שחקנים
קטגוריה:זוכי פרס באפט"א לשחקן הטוב ביותר
קטגוריה:זוכי פרס טוני: שחקנים
קטגוריה:אישים זוכי פרס אוליבייה
קטגוריה:זוכי פרס פטל הזהב: שחקנים
קטגוריה:בוגרי איטון קולג'
קטגוריה:קצינים במסדר האימפריה הבריטית
קטגוריה:אנגלים ממוצא ולשי
קטגוריה:אנגלים ממוצא אירי
קטגוריה:אנגלים שנולדו ב-1982